## Rješenje o odobrenju objavljivanja ponude za preuzimanje društva Metalna oprema d.d., Senj, Elektrometalu d.d. iz Bjelovara

### NN 41/2005 (30.3.2005.), Rješenje o odobrenju objavljivanja ponude za preuzimanje društva Metalna oprema d.d., Senj, Elektrometalu d.d. iz Bjelovara

# KOMISIJA ZA VRIJEDNOSNE PAPIRE REPUBLIKE HRVATSKE

**804**

Sukladno odredbama članka 3. stavka 2. Zakona o preuzimanju dioničkih
društava (»Narodne novine« broj 84/02, 87/02 i 120/02), Komisija za vrijednosne
papire Republike Hrvatske, na temelju Zahtjeva trgovačkog društva ELEKTROMETAL
d.d., Bjelovar, Ferde Rusana 21, za odobrenje
objavljivanja ponude za preuzimanje javnoga dioničkog društva METALNA OPREMA
d.d., Senj, Kaetana Knežića
21, na sjednici održanoj 24. ožujka 2005. godine, donijela je

## RJEŠENJE

1. Trgovačkom društvu ELEKTROMETAL d.d., Bjelovar, Ferde Rusana
21, odobrava se objavljivanje ponude za preuzimanje javnoga dioničkog društva
METALNA OPREMA d.d., Senj, Kaetana Knežića 21.
2. Ovo Rješenje objavit će se u »Narodnim novinama«.

Obrazloženje
if !supportLineBreakNewLine
endif

I. Trgovačko društvo ELEKTROMETAL d.d., Bjelovar, Ferde Rusana
21 (dalje u tekstu: Ponuditelj), podnijelo je Komisiji za vrijednosne papire
Republike Hrvatske (dalje u tekstu: Komisija), dana 4. ožujka 2005. godine,
sukladno odredbi članka 13. stavak 1. Zakona o preuzimanju dioničkog društva
METALNA OPREMA d.d., Senj, Kaetana Knežića 21 (dalje u tekstu: Izdavatelj), ponudu i isprave
iz članka 12. stavak 2. Zakona.
Komisija je 8. ožujka 2005. godine zatražila ispravak teksta ponude za
preuzimanje i dopunu dokumentacije, koje je zaprimila 6. ožujka 2005. godine,
od kada se Zahtjev Ponuditelja za odobrenje objavljivanja ponude za preuzimanje
smatra urednim.
II. Izdavatelj je javno dioničko društvo, sukladno odredbi članka 14.
Pravilnika o sadržaju i obliku financijskih i poslovnih izvješća javnih
dioničkih društava (»Narodne novine« broj 118/03), u svezi s odredbama članka
114. stavaka 1. i 5. Zakona o tržištu vrijednosnih papira (»Narodne novine«
broj 84/02).
Komisija je izvršila uvid u podatke sudskih registra na internetu te utvrdila
da temeljni kapital Izdavatelja iznosi 32.527.600,00 kuna.
Uvidom u podatke Središnje depozitarne agencije d.d., Zagreb , iz predmeta:
Komisija – dostava podataka o izdavateljima, klasa: 450-08/04-01/86, utvrđeno
je da je Izdavatelj na zadnji dan u mjesecu listopadu, studenom i prosincu
2004. godine, imao više od 1 dioničara.
III. Ponuditelj je u obvezu objavljivanja ponude za preuzimanjem, sukladno
odredbi članka 4. stavka 1. Zakona, došao 2. veljače 2005. godine, sklapanjem
ugovora broj 3930173/9000 o prodaji i prijenosu redovnih dionica Izdavatelja,
sklopljenog između Ponuditelja, kao kup­ca te Državne agencije za osiguranje
štednih uloga i sanaciju banaka, Zagreb i Ministarstva financija Republike
Hrvatske, Zagreb, kao prodavatelja zastupanih po Hrvatskom fondu za
privatizaciju, Zagreb, Ivana Lučića 6 – 8, stekao 29.543 dionice Izdavatelja,
što predstavlja 63,57% učešća u temeljnom kapitalu Izdavatelja, odnosno 63,57%
od ukupnog broja glasova koje daju dionice s pravom glasa.
IV. Cijena po kojoj Ponuditelj nudi otkup dionica u ponudi za preuzimanje
iznosi 175,00 kuna po dionici. Najviša cijena po kojoj je Ponuditelj stekao
dionice Izdavatelja s pravom glasa u razdoblju od jedne godine prije dana
objavljivanja ponude za preuzimanje iznosi 175,00 kuna po dionici. Prema
očitovanjima Zagrebačke burze d.d., Zagreb i Varaždinske burze d.d., Varaždin,
dostavljenih na zahtjev Komisije (u predmetu: klasa: 450-08/05-01/71), na
Zagrebačkoj burzi d.d., Zagreb i Varaždinskoj burzi d.d., Varaždin, nije bilo
trgovanja dionicama Izdavatelja u zadnja tri mjeseca prije nastanka obveze
objavljivanja ponude za preuzimanje, te je utvrđeno da je cijena izražena u
ponudi za preuzimanje u iznosu od 175,00 kuna po dionici, utvrđena u skladu s
odredbom članka 15. stavci 3. – 6. Zakona.
V. Ponuditelj je vlasnik 29.543 redovne dionice Izdavatelja, a temeljni kapital
Izdavatelja podijeljen je na 46.468 redovnih dionica, svaka u nominalnom iznosu
od 700,00 kuna. Novčana sredstva potrebno je osigurati sukladno odredbi članka
9. stavka 1. Zakona za plaćanje preostalih 16.925 dionica Izdavatelja s pravom
glasa, u iznosu od najmanje 2.961.875,00 kuna. Uvidom u Ugovor o dugoročnom
kreditu s valutnom klauzulom, sklopljen 25. veljače 2005. godine između
ZAGREBAČKE BANKE d.d., Zagreb, Paromlinska 2, Sektor poslovnog bankarstva,
poslovni centar Središnja Hrvatska i Ponuditelja, s rokom oročenja
do 30. lipnja 2005. godine, utvrđeno je da je Ponuditelj osigurao sredstva u
iznosu 2.998.303,53 kune.
VI. Nadalje, utvrđeno je da su Zahtjevu priložene potvrde o plaćenoj
administrativnoj pristojbi i naknadi, sukladno odredbama iz članka 2. točke 24.
Pravilnika o vrsti i visini administrativnih pristojbi i naknada (»Narodne
novine« broj 115/02 i 43/03).
VII. Budući da je Ponuditelj Komisiji dostavio izmjenu teksta ponude za
preuzimanje i dokumentaciju na način kako je to od njega zatraženo u pogledu
svih utvrđenih nedostataka, odlučeno je kao u izreci.
VIII. Temeljem odredbe članka 8. stavka 4. Zakona o tržištu vrijednosnih
papira, ovo Rješenje objavljuje se u »Narodnim novinama«.
UPUTA O PRAVNOM LIJEKU
Protiv ovog Rješenja žalba nije dopuštena, ali se može pokrenuti upravi spor
podnošenjem tužbe Upravnom sudu Republike Hrvatske u roku 30 dana od dana
primitka ovog Rješenja.
Klasa: UP/I-450-08/05-02/30
Urbroj: 567-01/05-5
Zagreb, 24. ožujka 2005.

**Predsjednik Komisije
Miljenko Fičor, v. r.**

Rješenje, NN 41/2005-804
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)